พอดี3วันที่เเล้วคือมีหมามาเลียศอกครับติดตามหมาไม่ได้เพราะอยู่คนละที่ ประมาณครึ่งชั่วโมงหลังก็ล้างบริเวณที่โดนเเต่วันต่อมาเจอว่าตรงศอกเหมือนมันมีสะเก็ดอะไรซักอย่างติดอยู่เลยเเกะออกครับวันต่อมาตรงที่เเกะออกมันก็เหมือนตุ่มปกติที่มีขนตรงกลาง ผมฉีดครบโดสประมาณเดือนเมษา64 กระตุ้น1เข็มประมาณเดือน8 64 กระตุ้นอีก2เข็มประมาณวันที่2กุมภาครับเพราะโดนกัด จนตอนนี้ประมาณ4เดือนเเล้ว อยากสอบถามว่าผมมีโอกาสเสี่ยงไหมครับเพราะพยาบาลรพ.บอกถ้ากระตุ้นไม่ถึง6เดือนปกติจะไม่ฉีด
สวัสดีค่ะ การสัมผัสกับสัตว์ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมาถ้าสุนัขแค่มาเลีย แล้วไม่ชัดเจนว่ามีแผลอยู่หรือไม่ โอกาสติดโรคก็มีได้น้อยถ้าเคยรับวัคซีนมาแล้วนั้น จะเป็นการกระตุ้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมา เนื่องจากโอกาสมีน้อย กระตุ้นล่าสุดตอนเดือนกพ.ปีนี้ ถ้าไม่ได้มีแผลชัดเจนอาจไม่ต้องฉีดซ้ำ ควรปรึกษาแพทย์ที่ดูแลโดยตรงอีกครั้งเพื่อตรวจร่างกายดูบาดแผล ถ้าเป็นแผลเสี่ยง การกระตุ้นวัคซีน 1 เข็มกรณีรับเข็มล่าสุดมาไม่เกิน 6 เดือนก็สามารถทำได้ค่ะ